OpenLLM-France/wikimedia huggingface dataset:
# Birger Var

Birger Var (Moss, Østfold, 30 de juny de 1893 - Dinamarca, 22 de març de 1970) va ser un remer noruec que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de bronze en la competició del quatre amb timoner del programa de rem, formant equip amb Theodor Klem, Henry Larsen, Per Gulbrandsen i Thoralf Hagen.

## Referències

* ↑ «Birger Var Olympic Results». sports-reference.com. Arxivat de l'original el 14 de desembre 2012. [Consulta: 7 octubre 2017].
# Birgit Klomp

Birgit Klomp (Düsseldorf, 27 d'abril de 1940) és una nedadora alemanya, ja retirada, especialista en estil lliure, que va competir durant la dècada de 1950.
El 1956 va participar en els Jocs Olímpics d'estiu de Melbourne, on disputà dues proves del programa de natació. Fou quarta en els 4x100 metres lliures, mentre en els 400 metres lliures quedà eliminada en semifinals.
En el seu palmarès destaca una medalla de bronze en els 4x100 metres lliures del Campionat d'Europa de natació de 1954. Formà equip amb Käthe Jansen, Gisela von Netz i Elisabeth Rechlin. Guanyà el campionat nacional de l'Alemanya Occidental dels 100 metres lliures el 1955 i 1956 i dels 400 metres lliures el 1956.
Es casà amb el waterpolista Friedhelm Osselmann i el seu fill Rainer Osselmann guanyà la medalla de bronze en la competició de waterpolo als Jocs de Los Angeles de 1984.

## Referències

* 1 2 3 Birgit Klomp a Sports Reference (arxivat)
* ↑ «European Swimming Championships (Women)». [Consulta: 28 agost 2020].
* ↑ «Schwimmen - Deutsche Meisterschaften (Damen-Teil1)». [Consulta: 17 octubre 2020].
# Bjarne Iversen

Bjarne Iversen (Vestre Aker, 2 d'octubre de 1912 - Nittedal, 7 de setembre de 1999) va ser un esquiador noruec, especialista en esquí de fons, que va competir durant la dècada de 1930.
El 1936 va prendre part en els Jocs Olímpics de Garmisch-Partenkirchen, on disputà dues proves del programa d'esquí de fons. Guanyà la medalla de plata en la prova dels relleus 4x10 quilòmetres, formant equip amb Sverre Brodahl, Oddbjørn Hagen i Olaf Hoffsbakken. En la prova dels 18 quilòmetres fou novè.
En el seu palmarès també destaca una medalla de plata al Campionat del Món d'esquí nòrdic de 1935.

## Referències

* 1 2 «Bjarne Iversen Olympic Results». sports-reference.com. Arxivat de l'original el 17 d'abril 2020. [Consulta: 11 abril 2019].
# Bolesław Drewek

Bolesław Drewek (Swornegacie, 26 de novembre de 1903 - Gdańsk, 11 de novembre de 1972) fou un remer polonès que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de bronze en la prova del quatre amb timoner del programa de rem. Formà equip amb Franciszek Bronikowski, Edmund Jankowski, Leon Birkholc i Bernard Ormanowski i n'era el timoner.

## Referències

* ↑ «Bolesław Drewek Olympic Results». sports-reference.com. Arxivat de l'original el 14 de novembre 2012. [Consulta: 9 octubre 2018].
# Hemerocoetes morelandi

Hemerocoetes morelandi és una espècie de peix de la família dels percòfids i de l'ordre dels perciformes.

## Etimologia

El seu nom científic fa referència a la figura de J. M. Moreland, ictiòleg del Museu de Nova Zelanda Te Papa Tongarewa.

## Descripció

Presenta 7 punts o taques al llarg de la línia lateral. Aletes pelvianes ben separades i amb 20 radis. Radis de les aletes dorsal i caudal pigmentats. Radis i membrana de l'aleta anal clars. Primer radi de l'aleta dorsal allargat en els mascles madurs. Es diferencia de Hemerocoetes paucimdiatus per tindre 36-38 radis a l'aleta anal. Cap arrodonit en secció transversal dorsal. Dents còniques, molt curtes i amb la mateixa longitud a les mandíbules inferior i superior. Nombroses dents curtes i còniques al vòmer. Palatins sense dents. Llengua lliure i allargada. Espai interorbitari relativament ample.

## Alimentació i depredadors

El seu nivell tròfic és de 3 i és depredat per Caelorinchus aspercephalus i Paranotothenia microlepidota.

## Hàbitat i distribució geogràfica

És un peix marí, demersal (entre 22,5-117 m de fondària) i de clima temperat, el qual viu al Pacífic sud-occidental: és un endemisme de Nova Zelanda (l'illa Campbell i les illes Auckland).<

## Observacions

És inofensiu per als humans i el seu índex de vulnerabilitat és moderat (36 de 100).

## Referències

* ↑ The Taxonomicon (anglès)
* 1 2 3 4 Nelson, J. S., 1979. Revision of the fishes of the New Zealand genus Hemerocoetes (Perciformes: Percophididae), with descriptions of two new species. New Zealand Journal of Zoology, vol. 6: 587-599. «Enllaç».
* 1 2 3 FishBase (anglès)
* ↑ Sea Around Us (anglès)
* ↑ FishBase (anglès)
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series. Núm. 19. 279 p. Pàg. 263.
* ↑ Clark, M. R., 1985. The food and feeding of seven fish species from the Campbell Plateau, New Zealand. N. Z. J. Mar. Freshwat. Res. 19(3):339-363. Pàg. 357.
* ↑ Whitley, G. P, 1956. Name-list of New Zealand fishes. Pp. 397-414. A: D. H. Graham, A Treasury of New Zealand Fishes. Reed, Wellington, Nova Zelanda.
* ↑ Whitley, G. P, 1968. A check-list of the fishes recorded from the New Zealand region. The Australian Zoologist 15(1): 1-102.
* ↑ Ayling, Tony & Geoffrey Cox, 1982. Collins Guide to the Sea Fishes of New Zealand. William Collins Publishers Ltd, Auckland, Nova Zelanda. ISBN 9780002169875.
* ↑ All fishes of New Zealand - FishBase (anglès)
* ↑ Catalogue of Life (anglès)
* ↑ New Zealand Endemic Marine Fish Checklist (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Hardy, G. S., 1990. Fish types in the National Museum of New Zealand. National Museum of New Zealand, Miscellaneous Series. Núm. 21: 1-17.

## Enllaços externs

* AQUATAB (txec)
* BioLib (anglès)
* ION (anglès)
# Camille Montade

Camille Montade La Torre (Vilanova de Raò, 1 d'abril del 1901 - Vilanuèva d'Òlt, 6 de gener del 1949) va ser un jugador nord-català de rugbi a 15 i a 13 que jugà a la USAP, a altres clubs, i amb l'equip nacional francès, normalment en la posició de pilar i, ocasionalment, en la de segona línia. Feia 1,84 m i 85 kg.

## Biografia

Jugà amb la USAP de Perpinyà, amb què guanyà el Campionat de França 1924-1925 i amb què assolí dues finals del mateix campionat, la del 1924 i 1926. També portà els colors del Salelles, de la Union Sportive Quillan Haute Vallée i els de l'Olympique de Marseille abans de passar-se al rugbi a 13 amb el Sport Athlétique Villeneuvois XIII (juntament amb els seus amics catalans Jean Galia i Ernest Camo).
Participà per primera vegada en la Selecció francesa l'1 de gener del 1925 jugant contra la selecció gal·lesa en el Torneig de les cinc nacions del 1925. Va ser internacional absolut quatre vegades més, una de les quals fou en la gira que els All Blacks van fer per Europa el 1924-1925 (i que els feu guanyar el nom dels Invencibles). La seva darrera convocatòria a la selecció va ser el 5 d'abril del 1926, novament en un Cinc Nacions contra Gal·les. De més a més, guanyà la medalla d'argent als Jocs Olímpics d'Estiu de 1924. Ultra la seva carrera esportiva, va ser policia i comerciant de vi.

## Carrera

(entre parèntesis, dades aproximades)
* Salelles
* (1924)-1926 Unió Esportiva Arlequins de Perpinyà
* 1926- Union Sportive Quillan Haute Vallée
* Olympique de Marseille
* (1932-1933) Union Sportive Villeneuve XIII

### Internacional

* Participà en quatre partits del Torneig de les Cinc Nacions entre 1925 i 1926
* S'enfrontà a Nova Zelanda en la seva gira europea del 1924-1925

## Palmarès

* Campió de França 1925
* Finalista del Campionat de França 1924 i 1926
* Sots campíó olímpic de rugbi el 1924

## Bibliografia

* Deuxième Ligne (Rugby à Xv): Martin Johnson, Sébastien Chabal, Ben Kay, Wavell Wakefield, Abdelatif Benazzi, Fabien Pelous, Lucien Mias Books Limited Liability Company, 2010 ISBN 9781159450014

## Enllaços externs

* Fitxa a la Federació Francesa de Rugbi (francès)
# Bronwyn Mayer

Bronwyn Mayer (Sydney, 3 de juliol de 1974) fou una waterpolista australiana que va competir durant les dècades de 1990 i 2000.
El 2000 va prendre part en els Jocs Olímpics de Sydney, on guanyà la medalla d'or en la competició de waterpolo. En el seu palmarès també destaca una medalla d'or a la Copa del Món de waterpolo de 1995.

## Referències

* ↑ «Bronwyn Mayer Olympic Results». sports-reference.com. Arxivat de l'original el 18 d'abril 2020. [Consulta: 10 setembre 2019].
# Brutus Hamilton

Brutus Hamilton (Peculiar, 19 de juliol de 1900 - Berkeley, 28 de desembre de 1970) va ser un atleta estatunidenc que va competir en els anys posteriors a la Primera Guerra Mundial. Posteriorment exercí d'entrenador.
Hamilton va néixer a Peculiar, Missouri, i va créixer en una granja al costat de la granja familiar de Harry S. Truman. Als campionats estatals de High School de 1918 va guanyar les proves de salt d'alçada, salt de perxa, salt de llargada i llançament de pes. A la Universitat de Missouri va guanyar els campionats nacionals de decatló i pentatló de 1920. Això el va classificar per prendre part en els Jocs Olímpics d'Anvers de 1920. En ells va disputar dues proves del programa d'atletisme. Va guanyar la medalla de plata en el decatló, mentre en el pentatló fou sisè. Quatre anys més tard, als Jocs de París, fou setè en la competició del pentatló del programa d'atletisme.
A més de l'atletisme Hamilton també va jugar a futbol americà i bàsquet. En aquest darrer esport va guanyar el Campionat Nacional de l'AAU de 1923 amb el Kansas City Athletic Club. Després dels Jocs de 1924 es retirà i passà a exercir d'entrenador d'atletisme en diferents universitats. També fou entrenador dels equips olímpics estatunidencs als Jocs de 1932, 1936 i 1952.
Mort el desembre de 1970, el 1974 fou incorporat al National Track and Field Hall of Fame.

## Referències

* 1 2 «Brutus Hamilton Olympic Results». sports-reference.com. Arxivat de l'original el 12 de novembre 2012. [Consulta: 19 novembre 2018].
* ↑ Brutus Hamilton. Track and Field Hall of Fame
# Étienne Piquiral

Étienne Piquiral (Perpinyà, 15 de juny de 1901 - Lübeck, 13 de març de 1945) va ser un jugador de rugbi a 15 nord-català que va competir durant les dècades de 1910 i 1920.
El 1924 va ser seleccionat per jugar amb la selecció de França de rugbi a 15 que va prendre part en els Jocs Olímpics d'Estiu de París, on guanyà la medalla de plata. Va disputar 19 partits amb la selecció nacional.
A nivell de clubs va jugar al CA Périgourdin (fins al 1919), l'Union Bordeaux Bègles (1919-20), Bordeaux Étudiant Club (1920-21), Racing Club de France (1921-26) i FC Lyonnaise (1926-28).
Durant la Segona Guerra Mundial fou capità del 248è regiment d'artilleria. Fou capturat pels alemanys i va morir de malaltia al camp de presoners de Lübeck el 13 de març de 1945.

## Referències

* 1 2 3 4 «Olympedia – Étienne Piquiral». [Consulta: 30 agost 2021].
* ↑ «Olympedia – Olympians Who Were Killed or Missing in Action or Died as a Result of War». [Consulta: 31 agost 2021].
# Bärbel Struppert

Bärbel Struppert (Jena, 26 de setembre de 1950), nascuda Schrickel, és una atleta alemanya, ja retirada, especialista en curses de velocitat, que va competir durant les dècades de 1960 i 1970 sota bandera de la República Democràtica Alemanya.
El 1972 va prendre part en els Jocs Olímpics d'Estiu de Múnic on, formant equip amb Evelyn Kaufer, Christina Heinich i Renate Stecher va guanyar la medalla de plata en la prova del 4x100 metres del programa d'atletisme.
En el seu palmarès també destaquen quatre campionats nacionals dels 4x100 metres, el de 1967, 1969, 1971 i 1973.

## Millors marques

* 100 metres. 11,1" (1972)

## Referències

* 1 2 Bärbel Struppert a Sports Reference (arxivat)
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 18 novembre 2020].
* ↑ «Track and Field Statistics». [Consulta: 18 novembre 2020].
# Beatriu Alfonso Nogué

Beatriu Alfonso Nogué (Santa Coloma de Gramenet, 7 de maig de 1968 - 30 de desembre de 2019) fou una Mestra FIDE Femení i àrbitre d'escacs catalana, referent en l'àmbit dels escacs femenins a Catalunya. Fou membre del Club d'Escacs La Colmena, posteriorment Club d'Escacs Gramenet. A la llista d'Elo de la FIDE del desembre de 2019, hi tenia un Elo de 2048 punts, cosa que en feia la jugadora número 32 (femenina) de l'estat espanyol.
El 1990 fou campiona femenina d'Espanya a Benasc, Osca. Va ser en tres ocasions campiona de Catalunya, en els anys 1990, 1996 i 2012, i també fou sot-campiona en tres ocasions, en els anys 1986, 1989 i 1995. Va participar, representant Espanya, en les Olimpíades d'escacs en una ocasió, l'any 1990 a Novi Sad, amb un resultat de (+2 =1 –5), per un 31,2% de la puntuació.

## Referències

* ↑ «Necrològica Beatriz Alfonso Nogué». Federació Catalana d'Escacs, 30-12-2019 [Consulta: 30 desembre 2019].
* ↑ «El Ajedrez en Santa Coloma presente desde el 61». Canal150Gramenet, 31-10-2017 [Consulta: 31 desembre 2019]. Arxivat 31 de desembre 2019 a Wayback Machine. «Còpia arxivada». Arxivat de l'original el 2019-12-31. [Consulta: 31 desembre 2019].
* ↑ «Beatriu Alfonso Nogué». enciclopedia.cat. [Consulta: 8 febrer 2016].
* ↑ Salvo, Roger. «Escacs femenins a Catalunya». axiomarsg.blogspot.com, 05-01-2014. [Consulta: 30 desembre 2019].
* ↑ «Fitxa de la Beatriu Alfonso Nogué» (en anglès). lloc web de la FIDE. [Consulta: 30 desembre 2019].
* ↑ «Historial de campiones d'Espanya». feda.org. Arxivat de l'original el 24 de setembre 2015. [Consulta: 2 febrer 2015].
* ↑ Izeta, Félix «Inesperado triunfo de Beatriz Alfonso». Jaque, 292, 1990, pàg. 657 [Consulta: 30 desembre 2019].
* ↑ «Historial de campiones de Catalunya». escacs.cat. [Consulta: 2 febrer 2015].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ «Resultats olimpíades d'escac». olimpbase.org. [Consulta: 2 febrer 2015].
# Pere Fontanals i Bosch

Pere Fontanals i Bosch (Manresa, 1972) És director de NacióManresa, l'edició del Bages i el Moianès de Nació Digital des de la seva creació, l'abril de 2009. Va ser impulsor de la xarxa de blogs del Bages, la Bagesfera. El setembre de 2007 va començar el seu blog La Muntanya russa, de contingut sobiranista. El març de 2008 va organitzar les primeres Jornades de la Bagesfera, a la qual van assistir, entre d'altres, els bloguers Jonatan Triviño, Oriol Puig, Jordi Rius Bonjorn, Alain Jordà, Joan Jordana, Moisès Rial, Eduard Cucurella i Albert Badia.

## Referències

* ↑ «Pere Fontanals». Saül Gordillo, 21-03-2015.
* ↑ Gordillo, Saül. Sobirania.cat. Primera edició. Arenys de Mar: Crea't Edicions, juny de 2014, p. 53 i 187. ISBN 978-84-942772-0-7 [Consulta: 11 abril 2015]. Arxivat 2015-03-27 a Wayback Machine.

## Enllaços externs

* Twitter: @PereFontanals
# Cathrine Svendsen

Cathrine Svendsen (Porsgrunn, 23 de setembre de 1967), també coneguda pel nom de casada Cathrine Roll-Matthiesen, és una exjugadora d'handbol noruega que va competir durant les dècades de 1980 i 1990.
El 1988 va prendre part en els Jocs Olímpics de Seül, on guanyà la medalla de plata en la competició d'handbol. Quatre anys més tard, als Jocs de Barcelona, revalidà la medalla de plata. En el seu palmarès també destaca una medalla de bronze al campionat del món d'handbol de 1986 i una altra al de 1993. Entre 1985 i 1996 jugà un total de 234 partits i marcà 921 gols amb la selecció nacional.
A nivell de clubs jugà a l'IF Borg, l'IL Vestar, on guanyà la lliga noruega de 1989 i el Lunner IL. El 1994 fitxà pel club francès de l'A.L. Bouillargues. Posteriorment tornà a Noruega per jugar al Larvik HK, amb qui guanyà la copa de Noruega de 1996. Poc després es retirà.

## Referències

* 1 2 3 4 «Cathrine Svendsen Olympic Results». sports-reference.com. Arxivat de l'original el 7 de novembre 2012. [Consulta: 8 desembre 2019].
* ↑ Women Handball World Championship 1986 Netherlands - 04-14.12 Champion Soviet Union a todor66.com
* ↑ Women Handball World Championship 1993 in Norway - 24.11-05.12 Champion Germany a todor66.com
* ↑ «Cathrine Roll-Matthiesen» (en noruec). www.handball.no. [Consulta: 8 desembre 2019].
* ↑ «Statistiques des sélections – Par buts marqués» (en noruec). NHF. [Consulta: 17 febrer 2018].
* ↑ «Effectif de l'AL Bouillargues pour la saison 1994-1995». Fédération française de handball, 01-09-1994. [Consulta: 31 gener 2019].
# Plaça Mercadal (el Pont de Suert)

La Plaça Mercadal és una obra del Pont de Suert (Alta Ribagorça) inclosa a l'Inventari del Patrimoni Arquitectònic de Catalunya.

## Descripció

Plaça eixamplament de l'antic barri vell, amb dos laterals porticats formant per arcades de diferents tipus i dimensions i ràfecs d'imposta.
Els edificis tenen dues o tres plantes d'alçària amb cobertes vessants sobre la plaça. Són botigues, hostals, quadres, correus i telègraf, a la planta baixa, i habitatges a les superiors.
Les cases de la vora del riu tenen baixos i cellers.
El paviment és una solera de formigó dolenta i sense cap tractament.
Està presidida per la Casa Cotorí, actualment convertida en hotel.

## Història

El 1860 és la data del rellotge de sol.
Hi ha mercat els diumenges.

## Referències

* 1 2 3 4 5 6 «Plaça Mercadal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Charles Blewitt

Charles Edward "Joe" Blewitt (Upton-upon-Severn, Worcestershire, 1 de novembre de 1895 - Birmingham, 30 de maig de 1954) fou un atleta anglès que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'atletisme. En els 3.000 metres per equips guanyà la medalla de plata, mentre en els 5.000 metres fou cinquè.
Vuit anys més tard, als Jocs d'Amsterdam, va prendre part en la prova dels 3.000 metres obstacles del programa d'atletisme. Quedà eliminat en sèries. Una lesió va impedir que prengués part als Jocs de París de 1924.
En el seu palmarès també destaquen tres títols al cros de les Nacions, dos amb l'equip anglès i un d'individual, així com dues plates per equips.

## Millors marques

* 880 iardes 2:02.6 (1920)
* Milla. 4' 21.6" (1923)
* 3.000 metres. 8' 49.3" (1920)
* 5.000 metres. 15' 15.2" (1922)
* 10.000 metres. 32' 44.4" (1921)
* 3.000 metres obstacles. 10' 17.0" (1924)

## Referències

* 1 2 3 4 «Joe Blewitt Olympic Results». sports-reference.com. Arxivat de l'original el 23 de setembre 2010. [Consulta: 20 novembre 2017].
* ↑ Charles Blewitt a trackfield.brinkster.net
# Charles Devendeville

Charles Devendeville (Lesquin, Nord, 8 de març de 1882 – Reims, 19 de setembre de 1914) va ser un nedador francès que va competir a primers del segle xx. El 1900 va prendre part en els Jocs Olímpics de París, on va guanyar la medalla d'or en la prova dels Natació subaquàtica. A banda del programa de natació, també formà per de l'equip Tritons Lillois, un dels quatre equips que representà França en la competició de waterpolo.
Morí el 1914 fruit de les ferides patides durant la Primera Guerra Mundial.

## Referències

* ↑ «Charles Devendeville Olympic Results». sports-reference.com. Arxivat de l'original el 9 d'agost 2012. [Consulta: 16 setembre 2015].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 17 setembre 2015].
# Charles Eley

Charles Eley (Samford Hundred, 16 de setembre de 1902 - East Bergholt, 15 de gener de 1983) OBE fou un remer anglès que va competir durant la dècada de 1920.
Nascut a Suffolk, va estudia a l'Eton College i al Trinity College de la Universitat de Cambridge. Amb Cambridge, juntament amb Robert Morrison, James MacNabb i Terence Sanders, que ja havien remat plegats a Eton, van formar la tripulació del quatre sense timoner que guanyà la Stewards' Challenge Cup i la Visitors' Challenge Cup de 1922. El 1923 guanyà novament la Stewards' Challenge Cup. El 1924 va formar part de la tripulació de Cambridge que participà en la Regata Oxford-Cambridge i de la que guanyà la Silver Goblets a Henley juntament amb James MacNabb. El 1924 va prendre part en els Jocs Olímpics de París, on va guanyar la medalla d'or en la competició de quatre sense timoner del programa de rem.

## Referències

* ↑ Fletcher, Walter Morley. The University Pitt Club: 1835–1935. First Paperback. Cambridge: Cambridge University Press, 2011, p. 100. ISBN 978-1-107-60006-5.
* ↑ «Henley Royal Regatta Results of Final Races 1839–1939». Arxivat de l'original el 2012-03-09. [Consulta: 21 juliol 2018].
* ↑ Henley Royal Regatta Results of Final Races 1839–1939 Arxivat 9 March 2012$^{[Datemismatch]}$ a Wayback Machine.
* ↑ «Mr. Maxwell Eley». The Times. The Times Digital Archive, 05-02-1983, p. 10.
* ↑ «Maxwell Eley Olympic Results». sports-reference.com. Arxivat de l'original el 12 de novembre 2012. [Consulta: 21 juliol 2018].
# We Are Standard

We are standard, també anomenada WAS, va ser una banda música de Getxo (Biscaia) en actiu del 2002 al 2019. El seu estil estava entre el punk, el dance rock i el pap electrònic, segons el grup era akelarre-rave. Progressivament la músiva va anar perdent el so de la guitarra mentre avançava el dels sintetitzadors.
Van aparèixer amb el nom Standard però el van haver de canviar perquè hi havia una banda americana amb el mateix nom. La banda estava formada per Deu Txakartegi, Jon Aguirrezabalaga, Javi Leta, D.W. Farringdon i Juan Escribano.
El grup va publicar cinc discos i diversos recopilatoris.

## Referències

* 1 2 3 Renedo, Íñigo. «De tocar en una boda a la anécdota de su primer festival: los amigos de We Are Standard se despiden de la 'txufla'» (en espanyol europeu), 22-11-2019. [Consulta: 26 octubre 2024].
# Charles Marcon

Charles Sholto Wyndham Marcon (Headington, Oxfordshire, 31 de març de 1890 - Tenterden, Kent, 17 de novembre de 1959) va ser un clergue de l'Església d'Anglaterra i jugador d'hoquei sobre herba anglès que va competir a començaments del segle xx.
Únic fill de Charles Abdy Marcon, Marcon estudià al Lancing College i a l'Oriel College, de la Universitat d'Oxford. El 14 de setembre de 1914, pocs dies després de l'inici de la Primera Guerra Mundial, va ser comissionat com a sotstinent de l'Oxfordshire and Buckinghamshire Light Infantry. Després de la guerra va exercir de mestre a Cranleigh. Va ser capellà de la Royal Air Force de 1943 a 1945, amb el rang de Cap d'Esquadró i va acabar la seva carrera com a vicari de Tenterden, Kent, on va morir el 17 de novembre de 1959.
A Lancing Marcon va jugar al criquet el 1907 i 1908. Entre 1910 i 1913 va jugar a hoquei sobre herba amb l'equip de la Universitat d'Oxford. El 1920 va prendre part en els Jocs Olímpics d'Anvers, on va guanyar la medalla d'or com a membre de l'equip britànic en la competició d'hoquei sobre herba.

## Referències

* 1 2 Sholto Marcon at cricketarchive.com, accessed 20 December 2011
* ↑ London Gazette dated 23 November 1914 (Supplement), p. 9675
* ↑ London Gazette dated 22 February 1944 (Supplement), p. 899
* ↑ «Sholto Marcon Olympic Results». sports-reference.com. Arxivat de l'original el 15 de desembre 2012. [Consulta: 4 setembre 2017].
# Charles Perrin

Charles Jean Baptiste Perrin (Lió, Roine, 6 de juliol de 1875 – Lió, 26 de març de 1954) va ser un remer francès que va competir cavall del segle xix i el segle xx. El 1900 va prendre part en els Jocs Olímpics de París, on guanyà una medalla de plata en la prova de quatre amb timoner com a membre de l'equip Club Nautique de Lyon.

## Referències

* ↑ «Charles Perrin Olympic Results». sports-reference.com. Arxivat de l'original el 9 d'octubre 2011. [Consulta: 18 setembre 2015].